Diari Oficial de la Generalitat Valenciana


Sumari del DOGV 6071, del 04-08-2009 (2009/8687)

ORDE de 30 de juny de 2009, per la qual es modifica l'Orde de 23 de gener de 2009, de la consellera d'Agricultura, Pesca i Alimentació, sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8687


Data del document
:   30-06-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * explotació agrària
    * agricultor
    * ajuda a l'agricultura
    * sector agrari
    * suport econòmic

ORDE de 30 de juny de 2009, per la qual es modifica l'Orde de 23 de gener de 2009, de la consellera d'Agricultura, Pesca i Alimentació, sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes. [2009/8687]  
En el punt 2 de l'article 16 ("Sol·licituds de modificació del SIGPAC") de l'Orde de 23 de gener de 2009, de la consellera d'Agricultura, Pesca i Alimentació, sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes (DOCV 5946, de 3 de febrer de 2009), s'assenyala:  
"Perquè la modificació produïsca efecte en una convocatòria determinada, la sol·licitud de modificació s'efectuarà, com a màxim, fins a l'últim dia del termini per a presentar les sol·licituds d'ajudes de l'any anterior al de la convocatòria en què es pretenga fer efectiva la modificació. A l'efecte del que es preveu en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fixa en 6 mesos el termini màxim per a resoldre el procediment de sol·licitud de modificació."  
En la campanya 2009, les sol·licituds de modificació del SIGPAC s'han presentat automàticament quan, en emplenar la sol·licitud única i encreuar-la amb SIGPAC, el sistema ha detectat incongruències; cal considerar que el resultat de les modificacions que es produïsquen sobre SIGPAC el 2009 serà un conjunt d'1.000.000 de recintes a la Comunitat, dels quals entre 15.000 a 30.000 recintes tindran incidències no resoltes.  
Si s'aplica l'article 16 de l'orde de bases esmentada, el 2010 la SU s'encreuarà contra eixe SIGPAC, i no podran presentar-se sol·licituds de modificació per a la campanya 2010, amb la qual cosa la Conselleria d'Agricultura, Pesca i Alimentació podria trobar-se amb milers d'expedients de sol·licitud d'ajuda 2010 amb incidències SIGPAC irresolubles.   
A proposta de la directora general de Producció Agrària, i en virtut de les competències que tinc atribuïdes per l'article 28 de la Llei 5/1983, de 30 de desembre, del Consell (modificada per la Llei 12/2007),  
ORDENE  
Primer  
Es modifica el contingut de l'apartat 2 de l'article 16 de l'Orde de 23 de gener de 2009, de la consellera d'Agricultura, Pesca i Alimentació, sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes, amb el text següent:  
"Perquè la modificació produïsca efecte en una convocatòria determinada, la sol·licitud de modificació s'efectuarà, com a màxim, fins a l'últim dia del termini per a presentar sol·licituds d'ajudes del mateix any al de la convocatòria en què es pretenga fer efectiva la modificació. A l'efecte del que es preveu en l'article 42.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fixa en 6 mesos el termini màxim per a resoldre el procediment de sol·licitud de modificació."  
Segon  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 30 de juny de 2009  
La consellera d'Agricultura, Pesca i Alimentació  
MARITINA HERNÁNDEZ MIÑANA